Sodelovanje OLAF v skupni preiskovalni skupini, dogovorjeno med pristojnimi pravosodnimi organi [držav članic] dne [datum] OLAF1 sodeluje v skupni preiskovalni skupini z zagotavljanjem pomoči, strokovnega znanja in usklajevanjem (če je dogovorjeno). To sodelovanje poteka pod pogoji iz tega dogovora in kot je določeno v veljavnih instrumentih EU. Udeleženci V skupni preiskovalni skupini sodeluje naslednje osebje OLAF: Ime in priimek Funkcija OLAF pisno obvesti druge pogodbenice sporazuma o skupni preiskovalni skupini o vsaki osebi, ki jo doda na zgornji seznam ali umakne z njega. Posebni dogovori v zvezi s sodelovanjem OLAF 1. Načela sodelovanja 1.1. Osebje OLAF, ki sodeluje v skupni preiskovalni skupini, pomaga pri zbiranju dokazov in zagotavlja strokovno znanje članom skupine v skladu z zakonodajo OLAF in v skladu z nacionalno zakonodajo države članice, v kateri skupina deluje. 1.2. Osebje OLAF, ki sodeluje v skupni preiskovalni skupini, deluje pod vodstvom vodje ali vodij skupine, kot je to določeno v točki [vstaviti ustrezno točko] sporazuma („Vodje skupne preiskovalne skupine“), ter nudi vso potrebno pomoč in strokovno znanje za doseganje ciljev in namena skupne preiskovalne skupine, kot jih opredeli njen vodja ali vodje. 1.3. Osebje OLAF ima pravico ne izvajati nalog, ki jih šteje za kršitev svojih obveznosti iz zakonodaje o OLAF. V takšnih primerih zadevni uslužbenec OLAF o tem obvesti generalnega direktorja OLAF ali njegovega predstavnika. OLAF se pri iskanju obojestransko zadovoljive rešitve posvetuje z vodjem ali vodji skupine. 1.4. Osebje OLAF, ki sodeluje v skupni preiskovalni skupini, ne izvaja nobenih prisilnih ukrepov. Kljub vsemu je lahko osebje OLAF, ki sodeluje v skupni preiskovalni skupini, pod vodstvom vodje ali vodij skupine prisotno med operativnimi dejavnostmi skupne preiskovalne skupine, da bi na kraju samem svetovalo in pomagalo članom skupine, ki izvajajo prisilne ukrepe, pod pogojem, da za to v državi, v kateri skupina deluje, na nacionalni ravni ni zakonskih omejitev. 2. Oblika pomoči 2.1. Osebje OLAF, ki sodeluje v skupni preiskovalni skupini, nudi vse svoje storitve pomoči, če je to potrebno ali če je za to zaprošeno, v skladu z zakonodajo o OLAF. To vključuje nudenje operativne in tehnične pomoči ter strokovnega znanja pri kazenskih preiskavah ter zagotavljanje in preverjanje informacij, vključno s forenzičnimi podatki in analitičnimi poročili. 2.2. Osebje OLAF, ki sodeluje v skupni preiskovalni skupini, lahko pomaga pri vseh dejavnostih, predvsem z upravno, dokumentarno in logistično podporo, strateško, tehnično in forenzično podporo, taktičnim in operativnim strokovnim znanjem ter svetovanjem članom skupine, če za to zaprosi vodja ali vodje skupine. 3. Dostop do sistemov OLAF za obdelavo informacij 3.1. Osebje OLAF se lahko neposredno poveže s člani skupne preiskovalne skupine ter članom in napotenim članom skupne preiskovalne skupine v skladu z zakonodajo o OLAF zagotovi informacije iz ustreznih spisov v sistemu OLAF za vodenje zadev. Spoštovati je treba pogoje in omejitve, ki veljajo za uporabo teh informacij. 3.2. Informacije, ki jih uslužbenci OLAF pridobijo med delom skupne preiskovalne skupine, se lahko s soglasjem in pod odgovornostjo države članice, ki jih je posredovala, vključijo v ustrezne spise sistema OLAF za vodenje zadev. 4. Stroški in oprema 4.1. Država članica, v kateri se izvajajo preiskovalni ukrepi, je odgovorna za zagotovitev tehnične opreme (pisarniške opreme, nastanitve, telekomunikacij itd.), ki je potrebna za izpolnjevanje nalog, in krije nastale stroške. Zadevna država članica prav tako zagotovi pisarniško komunikacijsko opremo in drugo tehnično opremo, potrebno za (šifrirano) izmenjavo podatkov. Stroške krije zadevna država članica. 4.2. OLAF krije stroške, ki so posledica sodelovanja njegovega osebja v skupni preiskovalni skupini. Datum/podpis 1 Kot je določeno v Sklepu Komisije 1999/352/ES, ESPJ, Euratom z dne 28. aprila 1999 o ustanovitvi Evropskega urada za boj proti goljufijam (OLAF), kot je bil nazadnje spremenjen s Sklepom Komisije (EU) 2015/512 z dne 25. marca 2015, ter Uredbi (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF) in Uredbi Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (v nadaljnjem besedilu: zakonodaja o OLAF).